A stu fatte se aggiunge 'na scarse valorizzazzione d'u patrimonie ambiendale e paesaggisteche, 'nu picche aggiustate da 'a recende istituzione d'u Parche Reggionale de le Gravine: assaije vote le lame avenèvane ausate cumme discariche abbusive de rifiute pericolose pe le falde acquifere. 'A marine paje invece le conzeguenze d'u lavagge abbusive sottocoste de le cisterne de le nave ca passane da 'u Puèrte de Tarde e de l'inefficacie de le depuratore pe le acque reflue, riscondrate jndr'à fatte de cronache giudiziale verificate jndr'à l'estate d'u 2008.

Le resturande tradizionale d'a cetate offrone 'na cucine ca miscke le frutte de mare cu le prodotte d'a terre, condite cu l'ottime uegghie extravergine de alie tarandine (Uegghie Terre Tarandine DOP). Le piatte tipece cumme le cavatelle cu le cozze, 'u risotte a le frutte de mare, 'u vurpe e 'u pesce a 'a griglie, sonde accombagnate da ortagge crude o cucinate jndr'à le mode cchiù varie: le pumedore, le peperusse, le marangiane, le scarcioppole e le legume sonde particolarmende sapurite.

Alicante, capeluèche d'a provinge omonime e d'a ""comarca"" L'Alacantí, famuse pè 'u soje torrone e pè 'a feste de le Hogueras de San Juan 'u 24 sciugne. Crestiáne: 332.000.

L'Estremadura (Extremadura jndr'ô spagnole, Estremaura jndr'ô estremadurane) jè 'na comunità autonome jndr'à parte sud-occidendale d'a Spagne. Combrende le provinge de Cáceres e Badajoz.

'U clime d'u luèche jè de tipe tropicale e caratterezzate d'a presenze de le monsone. 'Mbrà 'a metate de másce e settèmmre se assiste a 'nu monsone sudoccidentale caratterezzate da granne chiovosetate, calle e nuvolosetate. 'Mbrà novèmmre ed 'a metate de marze se assiste 'nvece ad 'u manifestarse de 'nu un monsone asciutte e fridde de nordest. L'istme meridionale jè 'nvece calle e umide. 'Nziccate ad 'a capitale Bangkok le cetate prengepále sonde Nakhon Ratchasima, Khon Kaen, Udon Thani, Nakhon Sawan, Chiang Mai, Chiang Rai, Surat Thani, Phuket town e Hat Yai (Provincia di Songkhla).

Cunde cirche 50.000 crestiáne. 'A circoscriziune jè furmate proprie da le 3 quartiere prengepàle (Talsano, San Vito e Lama), cchiù otre contrade: Battaglia, Carelli, Sanarica, San Donato, Palumbo e Tramontone. Tène 'na popolazziune de 45.663 crestiáne. 'U territorie d'a circoscriziune jè de 76,1 km² cu 'na denzetà de 407 ab./km².

A 'u mmienze piane stonne invece le appartemende de le serve e 'a cucina granne cu le maioleche origgenale vianghe e azzurre. 'Na scale monumendale a doppia rambe carresce a 'u prime piane nobbile, addò se ponne ammirà le ambiende de rappresendane cu le soffitte appettate da Dumineche Andonije Carella jndr'à 'u 1773, ca fanne 'ndrucà scene pigghiate da l'Eneide e da l'Iliade. Ste opere avenérene pajate cu 235 ducate d'argende cchiù grane, uegghie e furmagge.